tomron87/hebrew-wikipedia-sentences-corpus huggingface dataset:
משאלת מוות היא קשת סיפור שפורסמה בחוברות הקומיקס ספיידרמן ביקום מארוול על ידי חברת מארוול קומיקס, בכתיבתו של דן סלוט ובאיורם של הומברטו ראמוס וריצ'רד אלסון.
הסיפור החל בחוברת הפרולוג The Amazing Spider-Man #698 והסתיים בחוברת מספר 700 - הגיליון האחרון שמסיים את הרצתה בת חמישים השנים של סדרת הדגל The Amazing Spider-Man.
את הסדרה החליפה סדרת The Superior Spider-Man, שהחלה בפרסום בינואר 2013.
הסיפור מסיים קשת סיפור ארוכה שהחלה עוד בחוברת מספר 600 (יולי 2009), שבה התגלה שאויבו המושבע של ספיידרמן, דוקטור אוקטופוס, הוא חולה סופני כתוצאה מחיי הפשע שלו וממלחמתו הממושכת נגד גיבורי-העל.
בראותו את מותו הקרוב, דוקטור אוקטופוס מתכס תוכנית שהחלה בקשת הסיפור "קצוות הארץ", כשבסופה הנבל החליף בין התודעות שלו ושל האלטר אגו של ספיידרמן, פיטר פארקר.
בכך, הוא גזר את דינו של פארקר לגסוס לאיטו בגוף של איש זקן.
קשת הסיפור עוררה מחלוקת רבה, כאשר פארקר מת בגופו של אוקטופוס, ואילו אוקטופוס שרד והחל לקרוא לעצמו בכינוי "ספיידרמן העליון".
הסיפור היה לאחד מהסיפורים הנמכרים ביותר של שנת 2012, כאשר חוברת מספר 700 נחשבה לאחת מארבע חוברות הקומיקס הרווחיות ביותר לאותה שנה.
בחוברת מספר 600, התברר שדוקטור אוקטופוס גוסס מפציעות חמורות שנגרמו לו לאורך השנים כתוצאה מלחימה בגיבורי-העל, בעיקר ספיידרמן.
הדבר גורם לו להנחיל סדרה של מהלכים במטרה להציל את חייו (שתחילתם בסיפור "מוצא המינים" מ-2010) ובהמשך להקריב את חייהם של שבעה מיליארד אנשים כדי להאדיר את שמו (בסיפור "קצוות הארץ" מ-2012).
ספיידרמן מסכל את תוכניתו, ואוקטופוס נכלא בכלא "הרפסודה" ומחובר למכשיר החייאה בעודו מחכה למותו.
דוקטור אוקטופוס נותר כלוא בכלא "הרפסודה".
הוא נעור לפתע ממצבו התרדמתי ומתאמץ למלמל את המילים "פיטר פארקר".
בינתיים, ספיידרמן מעביר את יומו הרגיל, כשהמונולוג הפנימי שלו מתאר את רצונו למלא אחר הפוטנציאל שלו כמדען וכבן אדם, כשבין היתר חזר למערכת יחסים רומנטית עם מרי ג'יין ווטסון.
הוא שומע את מילותיו של אוקטופוס הקוראות לו בשם האלטר אגו שלו, ומגיע לצד מיטתו.
"ספיידרמן" חושף כי בנקודה כלשהי בזמן, השניים החליפו ביניהם את תודעתם.
ד"ר אוטו אוקטביוס העביר את תודעתו לגופו של פארקר, ולהפך, באמצעות מתקן הניתן לשליטה מרחוק בשם אוקטובוט.
אוקטופוס מתכוון לחיות את חייו של פארקר ולתת לגיבור למות בתוך גופו הגוסס.
הרופאים מנסים לשמור על פארקר בחיים בעוד גופו של אוקטביוס ממשיך לכשול.
בעוד פארקר חושב על כל הרוע שאוקטביוס עושה בתור ספיידרמן, הוא מגלה שיש לו גישה לזיכרונותיו של אוקטביוס.
הוא לומד אודות קיומו של האוקטובוט וכיצד הוא שכתב מחדש את דפוסי מוחו עם אלה של אויבו.
באמצעות הקשר המנטלי שיש לגופו של אוקטביוס עם האוקטובוט, הוא משתלט עליו ומזמן קבוצה של נבלי-על שישחררו אותו מכלאו.
הידרו-מן, העקרב וטראפסטר משחררים את פארקר והם מאמינים שמדובר באוקטופוס.
פארקר מתחיל לתכנן כיצד ילכוד את אויבו ויחזיר את מוחו לגופו.
אוקטביוס מגלה על בריחתו של פארקר מהכלא, ומנסה להימלט מהארץ עד אשר פארקר ימות.
בינתיים, טראפסטר מנסה מספר טכנולוגיות כדי להאריך את חייו של פארקר.
במהלך הניסיון, שוק חשמלי גורם לפארקר לאבד את הכרתו.
לא לפני שהוא רואה חזיון של החיים לאחר המוות שבו הוא פוגש באנשים שאיבד, ביניהם הדוד בן, גוון סטייסי ואביה הפקד ג'ורג' סטייסי וכן הוריו ריצ'רד ומרי פארקר.
בן והאחרים דוחפים אותו לשים סוף למעלליו של אוקטביוס, ופארקר חוזר להכרתו.
אוקטביוס מחליט להישאר בעיר ניו יורק והוא אוסף את כל אהוביו של פארקר יחדיו במגדל האוונג'רס.
בזמן שפארקר מנסה לתקן את האוקטובוט הפגום, אוקטביוס שולח אחריו את רשויות החוק, מאחר שהם אינם יודעים שהשניים התחלפו ביניהם.
כדי למנוע משותפיו האויבים לפגוע בכוחות המשטרה, פארקר משתק את טראפסטר ונמלט מהמקום יחד עם העקרב והידרו-מן.
ביחד, הם מסתננים לתוך מגדל האוונג'רס אך נתקלים באוקטביוס כספיידרמן.
בלומדם שג'יי ג'ונה ג'יימסון נמצא גם הוא בבניין, העקרב והידרו-מן נוטשים את פארקר, מאחר שהעקרב נוטר טינה לג'יימסון.
אחרי שהעקרב מנסה להרוג את אשת אביו של ג'יימסון, הדודה מיי, אוקטביוס מתערב להגן עליה לפתע ברגע של חוסר אנוכיות, וזאת בגלל אחד מזכרונות הילדות של פארקר לגביה.
כשהעקרב תוקף אותו שוב, אוקטביוס הזועם מכה בו בחוסר רחמים עד אשר שובר את הלסת שלו ומנטרל אותו.
בראותו שאוקטביוס כמעט והרג מישהו בגופו שלו, פארקר משתלח עליו בזעם בניסיון אחרון לעצור אותו, אפילו אם הדבר אומר שזה יהרוג את שניהם.
אולם, אוקטביוס מצליח לטוות כרית של קורי עכביש ולהציל את שניהם.
פארקר רואה בכך הזדמנות לקבלת גופו בחזרה ומשתלט על האוקטובוט כדי שיחליף בין מוחותיהם, אך האוקטובוט נכשל.
אוקטביוס מגלה לו שהוסיף מיגון מצופה מתכת לצד האחורי של ראשו כדי למנוע ממקרה שכזה לקרות.
הוא מכה את גופו השברירי של פארקר עד שהוא משטח אותו.
כשפארקר נותר חסר יכולת לזוז ועם מעט מאוד זמן להישאר בחיים, הוא בוחר בדרך אחרת לעצור את אויבו.
באמצעות הקשר שלו עם האוקטובוט, הוא מציף את מוחו של אוקטביוס בזכרונות של חייו - מאז ימי ילדותו, לאבידות הרבות שספג ועד להפיכתו לספיידרמן.
אולם, הוא עושה זאת כאשר הוא מחליף את עצמו באוקטביוס.
פרץ הזכרונות הפתאומי גורם לאוקטביוס לחוות חזיון ולהכיר בדרכי הפשע שלו.
הוא מתנצל בפני פארקר על פשעיו, ופארקר מציע לו להמשיך ללכת בדרכו ולשאת בנטל בתור ספיידרמן כדי להגן על משפחתו, על חבריו ועל תושבי ניו יורק.
אוקטביוס מסכים לכך ומבטיח לו, ועם הבטחה זו, פארקר מת.
אוקטביוס נפרד בכבוד מאויבו לשעבר, ונותן הבטחה שקטה שפארקר לא יעזוב את העולם לטובת נבל.
באפילוג הסיפור, אוקטביוס מתעורר בבוקר למחרת, ומנצל את ההזדמנות כדי להתבוסס לרגע בניצחון נגד ספיידרמן.
אחרי שהוא מתקשר למרי ג'יין ווטסון ומבקש לקבוע איתה דייט, הוא לובש את חליפת ספיידרמן ויוצא לפטרל בעיר.
הוא מגיע לאחד מבסיסיו הסודיים, ומערכת ביטחון אוטומטית מופעלת נגדו כמו גם שדר שלו כדוקטור אוקטופוס שמתעמר בפולש.
אוקטביוס נגעל ממי שהיה בעבר ומשמיד את מערכת הביטחון, תוך הבטחה לנטוש סופית את זהותו כדוקטור אוקטופוס.
הוא משיג מחדש שליטה על הטכנולוגיה שלו, ומעצב לעצמו חליפת ספיידרמן חדשה.
הוא נשבע להשתמש באינטלקט שלו וביכולותיו הטכנולוגיות כדי להפוך לספיידרמן טוב יותר מפיטר פארקר, ספיידרמן העליון.
הסיפור מסיים הרצה בת חמישים שנים של סדרת הדגל הוותיקה, ומתאר את מותו של פיטר פארקר ואת החלפתו בידי דוקטור אוקטופוס בתור ספיידרמן בסדרה חודשית משלו, The Superior Spider-Man.
בנוסף לכך היו התפתחויות לדמויות אחרות - מרי ג'יין ווטסון נעשתה מעורבת רומנטית עם אוקטופוס, בהאמינה שמדובר בפיטר פארקר; ג'יי ג'ונה ג'יימסון תיקן את מערכת היחסים שלו עם אביו המרוחק, ג'יי ג'ונה ג'יימסון האב; וכן הוצג רעיון מולקולת הנשמה של הנבל הידרו-מן, מולקולה בודדת שמחזיקה בתודעה שלו.
בנוסף, חוברת מקושרת (The Amazing Spider-Man #699.1) תיארה כיצד בריחתו מכלא "הרפסודה" של פארקר הביאה לבריחתו של הנבל מורביוס.
הדבר הוביל ליציאתו של כרך שני לחוברות Morbius: The Living Vampire בינואר 2013.
אוקטביוס נשאר פעיל בתור ספיידרמן העליון למרבית הרצתה של סדרת החוברות החדשה, עד אשר הוא מקריב את חייו כדי לשחזר את תודעתו של פיטר פארקר ובכך לסכל את מזימתו החדשה של נורמן אוסבורן.
אולם, כחודש לפני מותו, אוקטביוס יצר העתק דיגיטלי של תודעתו, ללא כל זיכרון לאירועים שהובילו להקרבתו לטובת פארקר.
בהתאם לכך, השיבוט חזר לבצע פשעים בגוף חדש שמבוסס על מבנה הגוף של פארקר.
במהלך הסיפור "יקום העכביש" משנת 2014 התברר שמזימתו של אוקטביוס להוריד את תודעתו לתוך ספיידרמן נכשלה בארץ-94 - עולם שבו בן ריילי היה עדיין ספיידרמן.
לא ברור אם כל המזימה נכשלה או שריילי הצליח לקחת את גופו בחזרה לפני שגופו של אוקטביוס כשל.
בהמשכיות של Spider-Man: Life Story (יקום שבו הדמויות מזדקנות באופן רגיל אחרי שפארקר הופך לספיידרמן בשנת 1962), אוקטביוס לקח את גופו של מיילס מוראלס במקום את זה של פארקר, שהיה כבר בשנות ה-70 לחייו כאשר מוראלס הפך לספיידרמן החדש.
במהלך משימה לחלל שהם היו בה כדי להפעיל את פעימת יום-הדין שתשמיד את כל הטכנולוגיה של דוקטור דום, פארקר מסיק שאוקטביוס נמצא בגופו של מוראלס לאחר מספר היתקלויות בקרייבן שנגוע בסימביוט ונום והידע המדעי שלו.
אוקטביוס מנסה להרוס את מוחו של פארקר, אך זה האחרון משתמש בזיכרון של הדודה מיי (שהייתה אשתו לשעבר של אוקטביוס ביקום זה) כדי לשכנע אותו לקבל את מגבלות חייו הרגילים.
פארקר שולח בחזרה את אוקטביוס לכדור הארץ באמצעות תא המילוט היחיד ומקריב את חייו כדי להבטיח שפעימת יום-הדין תופעל.
אחרי שהוא מגיע חזרה לכדור הארץ, אוקטביוס מחזיר למוראלס חזרה את גופו, ולסירוגין.
גרסה שונה של הסיפור מופיעה בעונתה השנייה של סדרת האנימציה ספיידרמן (2017).
בפרק Between an Ock and a Hard Place (משחק מילים לביטוי "בין הפטיש לסדן"), דוקטור אוקטופוס מפעיל מניפולציה על קרולין טריינר כדי לגנוב קריסטלים עבור מתקן הראש הנוירולוגי שלו ולהילחם בספיידרמן בעזרת האוקטובוטים שלו.
אולם, טריינר בוגדת באוקטביוס ומסכלת את תוכניתו להעצים את מוחו, מה שגורם לו להיכנס לתרדמת.
אוקטביוס מעביר את מוחו למכונה כדי להישאר בחיים, אך הוא נלכד בעולם דיגיטלי.
הוא מתחזה לדמות אפלולית ומשכנע את זיקית לשים פרס על ראשו של ספיידרמן, ולאלץ את הגיבור להילחם באסופת נבלים שכוללת את מיסטריו, ג'ק-או-לנטרן, אלקטרו, פראולר וסילברמיין בקשת סיפור רבת פרקים ששמה Bring On the Bad Guys.
לאחר מכן, דוקטור אוקטופוס לוקח את גופו של המוח האנושי ומעמיד פנים שהוא עוזר לספיידרמן ולמיילס מוראלס.
הוא מעלף את מוראלס וחושף את עצמו כמי שעומד מאחורי המזימה.
הוא מפליל את ספיידרמן בהשמדת הרכוש של אוסקורפ ועוקב אחריו למתקן החזקה של נבלי-על, תוך התגרות בו לקרב אחרון ביניהם.
עקב העייפות הרבה שספיידרמן חש אחרי העימותים הרבים שלו עם נבלי-העל, הוא ואוקטביוס מחליפים ביניהם גופות.
כעת כשאוקטביוס נמצא בגופו של פארקר, הוא נשבע להרוות את צמאונו לכוח.
אולם, אוקטביוס משתכנע להפוך לגיבור בזכות זכרונותיו של פארקר על הדוד בן בזמן שפארקר מנסה להוריד את תודעתו לזרועות המכניות של אוקטביוס.
הדבר גורם לאוקטביוס להעביר חזרה את פארקר לגופו לפני שהזרועות ישמידו את תודעתו.
אוקטביוס חוזר לגופו ומתפקד לזמן מה כגיבור, אך מקריב את חייו תוך עזרה לספיידרמן להביס את אומת הגובלינים בהנהגת אדריאן טומס באמצעות הטכנולוגיה שלו.
ספיידרמן העליון מופיע כדמות שניתן לשחק בה במשחק הווידאו "לגו מארוול גיבורי על" משנת 2013, בדיבובו של ג'יימס ארנולד טיילור.
ספיידרמן העליון מופיע כתלבושת חלופית במשחק הווידאו משנת 2014 שמבוסס על "ספיידרמן המופלא 2".
ספיידרמן העליון מופיע כתלבושת חלופית במשחק הווידאו "ספיידרמן 2" משנת 2023.
תגובות המעריצים לסיפור היו מאוד חלוקות.
כמה מהן מתחו ביקורת על מותו של פארקר, כמה מהן בירכו על השינוי, והיו אלה שטענו שהמוות שלו יופרך בהמשך.
למרות שהכותב דן סלוט העיר על כך שהמוות של הגיבור הוא עובדה גמורה, ההחלטה לשנות את רוע הגזירה הגיעה כשסדרת Amazing Spider-Man חזרה להרצה מחודשת באפריל 2014 עם כרך שלישי.
בעקבות ההדלפה בדבר מותו של ספיידרמן, סלוט קיבל מכתבי איום שאותם החשיב כרציניים ודיווח עליהם לרשויות, אולם היו אלה מקרים בודדים והשינוי קיבל משוב חיובי לרוב.
יוצר הדמות סטן לי ציין שבתחילה חשש מרעיון הסיפור, אך בחר לשמור על ראש פתוח בעניין.
הגיליון הראשון של הסיפור (Amazing Spider-Man #698) מכר כ-81,350 עותקים במהלך הרצתו המקורית - כעלייה של 21,472 עותקים מגיליון קודם, שהיקף מכירותיו עמד על 59,878 עותקים.
מכירות הגיליון הבא עמדו על 74,901 עותקים, ומכירות גיליון מספר 700 עמדו על 200,957 עותקים, מה שהפך אותו לקומיקס הנמכר ביותר לחודש דצמבר.
לדברי מפיצי אמריקה הצפונית Diamond Comic Distributors, היה זה הקומיקס הרביעי הנמכר ביותר של שנת 2012, כשבעקבותיו גיליון מספר 698 במקום ה-94,, גיליון מספר 699 במקום ה-130 וגיליון 699.1 במקום ה-182.
יקום העכביש היא קשת סיפור נרחבת, שפורסמה בחוברות הקומיקס ספיידרמן ביקום מארוול על ידי חברת מארוול קומיקס.
הסיפור העיקרי נמשך כשבע חוברות עיקריות בין נובמבר 2014 לפברואר 2015 בכתיבתו של דן סלוט ובאיורם של אוליביה קויפה וג'וספה קאמונקולי.
עלילת הסיפור מציגה מספר גרסאות שונות של ספיידרמן, הן מיקומים מקבילים והן וממדיות אחרות, אשר מותקפים בידי נבל-העל מורלון וקבוצת היורשים.
השראת הסיפור מגיעה משני הפרקים האחרונים של "ספיידרמן: סדרת האנימציה" (הפרק הכפול "מלחמות העכביש") העוסקים בספיידרמנים שונים היוצאים להילחם ברחבי הממדים נגד נבלים.
לעלילה קדמו שני גליונות חדשים של סדרת "ספיידרמן העליון" המבוטלת, גליונות של "ספיידרמן 2099" והרצה בת חמש חוברות של מהדורות מוגבלות תחת השם "גבול יקום העכביש".
קשת הסיפור כללה כל אחד ואחד מגיבורי-העל הנושאים בכוחות עכביש שהוצגו עד כה, למעט ספיידרמן המדהים מסיבות משפטיות.
קשת הסיפור קיבלה ביקורות חיוביות, ומספר דמויות שהוצגו בעקבותיה קיבלו סדרות משלהן, כמו סילק מארץ-616 וספיידר-גוון מארץ-65. מספר גרסאות של ספיידרמן התאחדו מחדש בכרך השני של "יקום העכביש", אשר התרחש במהלך "מלחמות סודיות" של שנת 2015, והם המשיכו לפעול במשותף בסדרה החדשה "לוחמי הקורים".
אירועי "יקום ונום" משנת 2017 נבנו באופן דומה, וכללו גרסאות מיקומים מקבילים של ונום במקום.
הרעיון לאיחודן של מספר גרסאות חלופיות של ספיידרמן נחקר בהרחבה במשחקי מחשב ובסדרת האנימציה "אולטימייט ספיידרמן", כאשר סרט ההנפשה הממוחשבת "ספיידרמן: ממד העכביש" משנת 2018 היווה עיבוד רופף לקשת הסיפור.
בשנת 2018 יצא סיפור המשך ליקום העכביש שנקרא "ספיידר-גדון".
"יקום העכביש" ממוקם במקום ה-25 ברשימת 25 הסיפורים הגדולים של ספיידרמן, לפי IGN ובמקום ה-21 ברשימת 25 הסיפורים הגדולים של ספיידרמן בכל הזמנים, לפי מגזין Comic Book Resources.com
בארץ-311 של יקום מארוול 1602, פיטר פרקוואיי נמצא בתיאטרון הגלוב כשמורלון מגיע.
הוא מנסה להגן על עצמו, אך מורלון חזק יותר ושואב את כוח החיים שלו.
רגע לפני שמורלון נעלם לממד אחר, הוא מצהיר שכל העכבישים ימותו.
מעט לאחר מותו של פיטר פרקוואיי, היקום שלו מושמד.
גבול יקום העכביש: ספיידרמן העליון
ספיידרמן העליון (מוחו של דוקטור אוקטופוס בתוך גופו של ספיידרמן) נמשך לתוך מערבולת זמן אל שנת 2099. הוא מנסה לחזור הביתה, אך הוא מועבר במקום זאת לכדורי ארץ חלופיים, שם הוא מוצא את גופותיהם של ספיידרמנים שנשחטו ונושאים את אותם פצעי דקירה.
הוא מחליט לאסוף צבא של ספיידרמנים כדי להילחם ברוצח.
בארץ-2818, עולם ביתו של סייבורג ספיידרמן, ספיידרמן העליון וקבוצתו החדשה (שכוללת את ספיידרמן נואר, הספיידרמן בעל שש הזרועות, קוף העכביש, אשלי ברטון והספיידרמן המתנקש) אורבים לקארן מקבוצת היורשים, אך הוא אינו מושפע מכלי הנשק שלהם.
הקבוצה מצליחה להימלט רק כאשר אחיו של קארן, בריקס ובורה, מגיעים והשלושה נלחמים בין עצמם.
בינתיים, קארן נמלט מהעימות ביניהם ומזנק לתוך מולטי-יקום אחר כדי להרוג גרסה חלופית של אי-אפאיק - הוא מזכיר לו את חייו הקודמים כחבר קבוצת היורשים ושואב ממנו את כוח החיים.
גבול יקום העכביש: המיני סדרה
בעולם ביתו של ספיידרמן נואר, ארץ-90214, ספיידרמן מותקף בידי קארן בזמן שהוא נלחם במיסטריו.
הוא ניצל בידי ספיידרמן העליון, שמגיע בזמן ולוקח אותם חזרה לשנת 2099.
בארץ-65, גוון סטייסי הופכת לספיידרוומן, בשעה שפיטר פארקר הופך אל הלטאה.
הוא מת כשהוא מנסה להגן על גוון, והיא מואשמת במותו על ידי ג'יי ג'ונה ג'יימסון ואביה, מפקד משטרת ניו יורק קפטן ג'ורג' סטייסי.
סטייסי חברה בלהקת רוק נשית בשם המרי ג'יינס, שמונהגת בידי מרי ג'יין ווטסון.
בזמן הופעה של הלהקה, מתנקש מנסה להתנקש בחייו של ג'ורג' סטייסי.
גוון מביסה אותו אך קפטן סטייסי מחזיק את ספיידרוומן באיומי אקדח.
היא נאלצת לחשוף את זהותה הסודית.
קפטן סטייסי ההמום אומר לה לעזוב את המקום כל עוד היא יכולה.
רצף האירועים נחזה בידי ספיידרמן הבריטי, ספיידר-UK.
ביקום יפני בסגנון אנימה, אהרון אייקמן משתמש בכוחות העכביש שלו בשריון מתקדם כדי להפוך לספיידרמן.
לפני שנים, אהובתו קאורי איקגמי מצאה את בתה לאחר תאונת דרכים כשהיא סובלת ממוות מוחי.
בעקבות המקרה, קאורי התבודדה, אך כעת היא חוזרת בטענה שבתה התעוררה ממצבה והשתלט עליה משהו.
בתה של קאורי מאלצת אותה לחטוף אנשים, היא משתלטת גם עליהם ומרכיבה מהם צבא.
אהרון מתכונן לעימות המתקרב ובא כאשר מורלון מופיע בפניו ואומר לו ש"זהו סוף הסיפור שלו", אך אין זה ידוע אם הוא הרג את טוטם העכביש או לא.
בארץ-51412, פאטון פארנל הוא צעיר מעורער בנפשו שמתגורר עם דודו המתעלל טד.
פאטון "עורך ניסויים" בבעלי חיים ומרגל אחר שכנתו שרה ג'יין.
בטיול לתעשיות AI-קורפ, פאטון ננשך בידי עכביש אדום ואט אט מתחיל להציג תכונות עכבישאיות.
הוא לוכד אנשים ואת דודו המתעלל במלכודות קורים לצורך מזון.
כששרה ג'יין מגיעה לביתו בחיפוש אחרי החבר שלה ג'ין, פאטון מנשק אותה, נושך את צווארה ואז הופך למפלצת עכבישאית גדולת ממדים.
מורלון מגיע ושואב את כוח החיים שלו, בכך מאפשר לשרה ג'יין להימלט.
בבוקר שאחרי, מאות עכבישים שחורים קטנים פורצים מתוך הנשיכה שעל צווארה של שרה.
גבול יקום העכביש: ספיידרמן 2099
מיגל מקבוצת אקסיילז המולטי-יקומית מתחיל לקבל חזיונות לתקופה שבה מיגל אוהרה נהרג במלחמת הגורלות.
הוא מתכונן לעזוב לארץ-616 לתקופה בה מורלון נהרג בפעם הראשונה.
כאשר מורלון הורג את הגרסה החלופית של ספיידרמן 2099 ממערבולת הזמן, מיגל מארץ-616 מתחיל להרגיש את מקרי המוות מאחר שהוא תקוע ב.
בדיוק כשמיגל מהאקסיילז מתכונן לזנק לתוך מערבולת בין-ממדית, מורלון מגיע והורג אותו בנוכחותו של מיגל של ארץ-616. מורלון נסוג מהמערבולת מאחר שהוא חושש מספיידרמן של ארץ-616. מיגל עצמו מבין שעליו למצוא את פיטר פארקר.
גבול יקום העכביש: ספיידרמן המדהים
במולטי-יקום, בילי בראדוק - הידוע בכינויו ספיידר-UK - הוא אחד המגויסים החדשים לחיל קפטן בריטניה.
הוא סורק את היקומים האחרים ורואה את מותם של הספיידרמנים החלופיים מידיהם של היורשים: מורלון מחסל את ספיידרמן מארץ-1983 ואת חבריו אייסמן וכוכב אש; בריקס ובורה הורגים את עכביש החתול מארץ-999; ובארץ-7831, דיימוס הורג את ספיידרמן וכמה מהתושבים החייתיים של כדור הארץ החלופי.
אחיו של דיימוס, ג'ניקס, חש שבילי בראדוק צופה בהם, ומיד מנתק את הקשר ביניהם.
כאשר סטורנין וליידי רומא מחיל קפטן בריטניה מביעים דאגה על התקריות אשר גורמות להשמדתם של יקומים שלמים, ספיידר-UK מנסה להסביר את הריגתם של הספיידרמנים ברחבי המולטי-יקום.
סטורנין דוחה מעליו את ההסבר, אך רומא מגלה סימפתיות ונותנת לו קמע שיאפשר לו לנדוד בקור החיים כדי להציל את שאר הספיידרמנים הנותרים.
בארץ-982, דיימוס תוקף את מיי פארקר (בתו של פיטר וגיבורת-העל הידועה בתור ספיידר-גירל).
החבר שלה ווס, יחד עם פיטר ומרי ג'יין מקריבים את חייהם כדי להציל אותה ואת אחיה התינוק בן.
ספיידר-UK וספיידרמן השורד האחרון מגיעים דרך פורטל ולוקחים אותה ואת בנג'י.
מיי נשבעת להרוג את דיימוס.
בארץ-001, ורנה ודיימוס מקבוצת היורשים מתעמרים במורלון על גרסאות הספיידרמנים שהרג.
ורנה יוצאת למסע ציד עם הציידים שלה סייבל, קרבינוף ופיירהארט (גרסאות ארץ-001 לסילבר סייבל, קרייבן הצייד ופומה).
דיימוס אומר למורלון שמשפחת היורשים יודעת שהוא התחמק מסיב ספציפי בקור החיים הגדול, שמתברר כארץ-616.
בארץ-616, ספיידרמן וסילק נפגשים עם ספיידרוומן, ספיידר-גירל, ספיידרמן 2099, ספיידר-UK, ספיידר-גירל מארץ-982 וספיידר-האם.
ספיידר-UK מסביר שהם הספיידרמנים מממדים אחרים ושכל הסיבים בקור החיים הגדול נפגשים עם פיטר פארקר מארץ-616. ספיידר-UK אומר לו שאחיו של מורלון, דיימוס, מגיע לארץ-616 וכולם עוברים דרך פורטל לממד אחר.
במזרח אירופה, מקום מפקדתם של הלוחמים החדשים, כפילו של פארקר קיין - הידוע בכינויו סקרלט ספיידר - וחברים נוספים של הלוחמים החדשים מוכים בידי דיימוס.
קיין דוקר את דיימוס בחזהו באמצעות דוקרני הזרוע שלו.
דיימוס מבין שקיין יכול לפגוע בו מכיוון שהוא המארח הנוכחי של האחר.
ספיידרמן הזקן מארץ-70105 וספיידרוומן מארץ-65 מופיעים.
דיימוס שובר את עמוד השדרה של ספיידרמן הזקן והיתר נמלטים דרך הפורטל.
בארץ-13, קבוצה גדולה של ספיידרמנים מתאספת.
ספיידרמן הקוסמי אומר לספיידרמן שזהו העולם בו מעולם לא איבד את כוח האניגמה ושהיורשים יהיו טפשים אם יגיעו לכאן.
אולם, הוא אינו יכול לעזוב את עולמו אחרת כוח האניגמה יישאר מאחור.
ספיידר-UK אומר שמלחמה מתקרבת ושפיטר פארקר הוא הספיידרמן הגדול מכל שאר הספיידרמנים.
בארץ-001, שולחן הארוחה מתמלא בגופותיהם בעלי המום של טוטמי הספיידרמן ובריקס, בורה, ג'ניקס ודיימוס מחכים בקוצר רוח לבואו של מורלון.
דיימוס מבטל את דאגתו של ג'ניקס שהספיידרמנים השונים מתאגדים יחדיו.
אבי המשפחה סולוס מגלה להם שידע כל הזמן היכן הכלה, האחר והנצר ממוקמים ושואל את ילדיו מה משמעות קור החיים והגורל עבורם.
בריקס ובורה רואים את קור החיים כמשחק נצחי, תחרות שמבקשת להחליט מי יכול להרוג כמה שיותר טוטמים.
ג'ניקס רואה בקור החיים פאזל שעליהם לפתור, וזאת משום שאל העכביש האורג הגדול אמר לו שלעולם לא יוכל לחשוף את סודותיו.
דיימוס רואה את קור החיים כרישיון להוללות, וזאת משום שהאורג הגדול הודיע לו שימות לפני אביו ושהוא רוצה להנות ולחיות את חייו במלואם.
מורלון מציין שכיורשו הנבחר של סולוס, קור החיים הוא המורשת והחובה הבלעדית שלו.
סולוס אומר שקור החיים הוא כל הדברים ומצוי בכל מקום, וכן שמדובר בממלכה שלהם - מה שהופך אותם ליורשים של כל הבריאה.
ספיידרמן מארץ-9105 קורא ליורשים גנבים ומזהיר אותם ששאר הספיידרמנים יעצרו אותם.
חלק שני - כוח עליון
בארץ-1610, מיילס מוראלס ואולטימייט ספיידרוומן מותקפים בידי הציידים של ורנה, אך הם ניצלים בידי ספיידרמן העליון, ספיידרמן המתנקש וספיידר-פאנק.
בארץ-13, ספיידרמן מבקש לדעת מדוע הוא כל כך מיוחד, ונאמר לו שהוא היחיד שהתמודד מול חבר מקבוצת היורשים וניצח.
ספיידר-UK מקבל תשדורת מהקבוצה השנייה וספיידרמן הזקן אומר שעליהם לפעול מהר בכדי לגייס אותם.
פארקר מתעקש על כך שספיידרוומן מארץ-65 (גוון סטייסי) תישאר מאחור.
ספיידרמן הזקן נותן לו אחד מהמתקנים שלהם למעבר לקור החיים הגדול ואומר לו לבחור קבוצה.
ספיידרמן הזקן מתעקש שסילק תישאר מאחור ואינו מסביר מדוע.
סילק מחכה עד שהם יעברו דרך הפורטל ואז עוקבת אחריהם.
הקבוצה מגיעה לארץ-928, ופיטר נחרד לגלות שספיידרמן העליון הוא הממונה על כולם.
ספיידרמן הזקן מנסה להסביר שקיין וסילק הם כלי הקיבול של האחר והכלה, אך ספיידרמן העליון מבטל את רעיון הטוטמים כאמונה טפלה.
דיימוס מגיח מהפורטל והורג את סייבורג ספיידרמן, אך ספיידרמן העליון מצליח להרוג את דיימוס.
ספיידרמן מופתע שגופתו של דיימוס לא מתפוררת כפי שקרה למורלון כשספיידרמן הרג אותו.
ספיידרמן 2099 מסביר שהם השתמשו בטכנולוגיה של שנת 2099 כדי לשים את גופתו של דיימוס בהקפאה קריוגנית.
ספיידרמן הזקן מנסה שוב להסביר את רעיון הטוטמים, אך הוא נהרג כאשר דיימוס נוסף מופיע יחד עם בריקס ובורה ושובר את מפרקתו.
בכאוס המתחולל, ספיידרמן המתנקש נהרג.
קיין ובן ריילי מסיקים שהיורשים הם שיבוטים, מה שמסביר מדוע גופותיהם מתפוררות לאחר מותם, ובן פותח פורטל לעולם הבית שלהם.
אולטימייט ספיידרוומן (שידועה כעת בשם "האלמנה השחורה") מצטרפת אליהם ומציינת שגם היא שיבוט.
ספיידר-UK פותח פורטל לארץ-13 כדי שהשאר ימלטו.
ספיידרמן הזקן גוסס ומתגלה בתור אזקיאל סימס מארץ-4. הוא אומר לספיידרמן להגן על הטוטמים בכל מחיר.
סילק גונבת את מתקן הפורטל של ספיידרמן ומתכוונת לתקן את כל המיתות להן היא גרמה.
היא פותחת פורטל ומושכת את תשומת ליבם של היורשים.
הספיידרמנים השורדים מתאגדים מחדש בארץ-13, שם ספיידרמן פוגש בספיידרמן העליון, שזועם על המאורעות האחרונים, ומציין שהם כעת במלחמה נגד היורשים ושמעתה והלאה הוא הממונה עליהם.
חלק שלישי - שטח גבוה
פיטר פארקר ואוטו אוקטביוס נלחמים ביניהם מי מתאים יותר להוביל את הספיידרמנים.
פארקר מבין שאוקטביוס חושב שהוא מגיע מהזמן שלפני החלפת המוחות ביניהם, ולא אחרי.
הוא מנצל את העובדה הזאת וקורא עליו תיגר כדי להוכיח את עליונותו ולהרוג אותו.
כדי לא ליצור פרדוקס של מסע בזמן, ספיידרמן העליון נסוג מעמדתו.
ספיידרמן אומר לו שמכיוון שהיורשים אינם יכולים למות, מוות הוא לא הפתרון.
בארץ-13989, קארן משפד גרסת אדם זאב של ספיידרמן ושואל את סולוס אם הוא יכול סוף סוף לחזור הביתה.
סולוס פוקד על האורג הגדול לשלוח את קארן לעולם יותר מאתגר.
סולוס לועג למורלון בגלל פחדו מספיידרמן של ארץ-616, ומורלון אומר שהוא דואג בעקבות הנבואה ש"האחר", "הכלה" ו"הנצר" זכו להתגשמות פיזית דרך קיין, סילק ובנג'י פארקר מארץ-982, בהתאמה.
סולוס מסכים שהשלושה יכולים לסיים את שלטונם של היורשים, אך מפריך את טענתו כשמורלון אומר שהנצר עדיין נמצא מחוץ להישג ידם.
סולוס קורא לג'ניקס להצטרף אליהם, באומרו שהגיע הזמן לרסק את תקוותם האחרונה של הספיידרמנים.
בארץ-13, ספיידרמן אומר לספיידרמן העליון שהוא מכבד את מומחיותו ושיהיה טיפש אם לא ייקח את עצתו.
הוא בודק עם שאר הקבוצות אך אינו מקבל תגובה מקבוצתו של קיין, וספיידרמן 2099 אינו מייחס לכך חשיבות.
ספיידרמן העליון אומר שמצא את עולם הבית של היורשים, אך הם צריכים צבא חזק יותר.
פארקר מבקש מספיידר-גירל, מספיידרוומן של ארץ-65, ממיילס מוראלס ומאולטימייט ספיידרמן של סדרת האנימציה לעזור לאסוף מגויסים חדשים.
ספיידרמן מתנצל בפני גוון על כך שהוא מגן עליה יותר מדי.
הוא מתוודה על כך שנכשל להציל את גוון סטייסי של עולמו, ואילו גוון אומרת לו שהיא עצמה נכשלה להציל את פארקר מעולמה.
בארץ-13, מורלון וג'ניקס מגיחים מהפורטל, הורגים את קפטן ספיידר ואת קוף העכביש.
ספיידרמן הקוסמי משמיד את ג'ניקס בעזרת כוח האניגמה.
סולוס מגיע וחושף בפניהם שכוח האניגמה הוא אנרגיית חיים טהורה, מה שמאפשר ליורשים ליזון ממנו ולהרוג את ספיידרמן הקוסמי.
מורלון לוקח את בנג'י מספיידר-גירל של ארץ-982 ומכריז עליו ככלי הקיבול של "הנצר".
חלק רביעי - כל מקום חוץ מפה
בארץ-802, ג'ניקס מחלים מגולם של שיבוט.
הוא מסרב לחזור לשדה הקרב.
בחוץ, האלמנה השחורה של ארץ-1610, קיין וספיידרמן של ארץ-92 מתכוננים לערוך מתקפה על מפקדתו, בניין בקסטר.
בארץ-13, הספיידרמנים מסתערים על סולוס, שהורג בקלות יתרה את נסיך ארכנה וארכנוזאור.
מורלון לוקח את בנג'י לארץ-001. ספיידר-UK מתקשר לספיידרמן ואומר לו שהאזור הבטוח אבד.
ספיידרמן מגיע יחד עם ספיידרוומן מארץ-65, ספיידר-גירל, ושלושה ספיידרמנים מיקום המנגה היפנית.
אחד משלושתם, טקויה ימשירו, מתעופף בעזרת רובוט המכה לאופרדון, ומסתער על סולוס, שמשמיד את הרובוט.
הספיידרמנים פותחים פורטל אקראי כדי להימלט.
ספיידרמן אומר שיש לו תוכנית והוא נשבע בפני ספיידר-גירל שהם ימצאו את בנג'י.
סילק נמצאת במנוסה מבריקס ובורה ומגיעה לארץ-3145, שממה רדיואקטיבית.
כאשר בריקס יוצא מהפורטל, הוא כמעט ונהרג בידי הקרינה הרדיואקטיבית לפני שבורה מושכת אותו למקום מבטחים.
סילק מבינה שהעולם הרדיואקטיבי הוא מחוץ לתחומם של היורשים, מכסה את עצמה בקורים להגנתה ויוצאת לחפש מקום מוכר יותר.
צבא הספיידרמנים מגיע לארץ-8847. ספיידרמן מנסה לדבר עם ספיידר-גירל מארץ-982, אך היא מסרבת להקשיב לו.
הוא מקבל תשדורת מספיידרוומן, שהסתננה לתוך ביתם של היורשים בעוד היא מתחזה למקבילתה מארץ-001. אולם, המשדר שלה ניזוק ופארקר מאבד איתה קשר.
הוא מבקש ממיילס לעזור לה יחד עם מגוייסיו החדשים.
פארקר מבקש ממיגל ומליידי ספיידר מארץ-928 בזמן שהם מנתחים את גופתו של דיימוס.
מיגל אומר לו שהם מצאו את מתקן השיבוט של היורשים, אך לפני שהם מוסיפים לדבר ג'ניקס קוטע את התשדורת.
מאז שהספיידרמנים השונים עברו בין היקומים השונים ותקשרו ביניהם דרך סיבי קור החיים, ג'ניקס עקב אחריהם כל אותה עת.
בארץ-001, האורג הגדול אומר לספיידרוומן שסולוס אילץ אותו לחשוף מידע שעזר לקבוצת היורשים להשיג שליטה על המציאות.
אולם, הוא התמרד בהם ויצר שלוחות בעלות מבוי סתום של קור החיים ששינו את העיצוב שלו ואיפשר לספיידרוומן להגיע אליו כדי שייתן לה את הנבואות.
מגילות אלה מכילות את כל המידע שהם צריכים על "האחר", "הכלה" ו"הנצר" וכמו כן דבר נוסף.
מורלון מגיע למקום ונותן את בנג'י לבריקס ובורה.
ג'סיקה מצליחה להשתמש במשגר המקולקל שלה כדי לשלוח את המגילות לפיטר לפני שמורלון יגלה אותן.
בארץ-8847, ספיידרמן מקבל לידיו את המגילות וסילק יוצרת איתו קשר.
היא אומרת לו להגיע לארץ-3145 לפני שג'ניקס חוסם את הקשר ביניהם.
בהגיעם לארץ-3145, הספיידרמנים עוקבים אחר ציוני דרך אותם השאירה סילק אל מגדלי סימס.
הם מוצאים את הבונקר של סימס, וספיידרמן יודע שהבונקר הזה יעזור להחביא אותם מקבוצת היורשים.
בתוך הבונקר הם מוצאים את סילק יחד עם הטוטם של ארץ-3145 - הדוד בן של אותו יקום.
חלק חמישי - לא עוד ספיידרמנים
בארץ-3145, הדוד בן מסביר שאחרי שננשך בידי עכביש הוא הפך לספיידרמן של העולם שלו.
הכל הלך כשורה עד אשר עלף האמרלד (גרסת העולם הזה לגובלין הירוק) גילה את זהותו הסודית והרג את הדודה מיי ואת פיטר.
שבור לב, בן ויתר על הקריירה של לחימה בפשע כספיידרמן.
כאשר אזקיאל סימס אמר לו שבן נמצא בסכנה מפני מורלון, בן קיבל את הצעתו להישאר בתוך הבונקר לצורך הגנתו.
מעט לאחר מכן, דוקטור אוקטופוס של העולם הזה החזיק את העולם תחת כופר באמצעות נשק גרעיני.
הכופר שולם, מאחר שלא היה ספיידרמן שיוכל לעצור אותו.
אולם, הפצצות שוחררו בטעות והרגו את כל אוכלוסיית העולם.
ספיידרמן העליון זועם על מעשיו של מקבילו מארץ-3145, ומנסה לתרגם את המגילות בעזרת עוזרת הולוגרפית.
כשספיידרמן מגלה שהעוזרת ההולוגרפית היא למעשה אנה מריה מרקוני, ספיידרמן העליון מבין שספיידרמן הגיע מהעתיד שלו - מה שאומר שאוטו יאבד בסופו של דבר את כל רכושו.
ספיידר-גירל חושפת שמאחר שכוחותיה המקוריים הגיעו מכת שסגדה לאורג הגדול, היא יכולה לקרוא את הטקסט שבמגילות.
המגילה הראשונה מכילה נבואה שאומרת שהיורשים יפסידו לספיידרמנים בעוד אלף שנים בזמן העתיד, ושהדרך היחידה למנוע את הגורל הזה תהיה להקריב את "האחר", "הכלה" ואת "הנצר" - מה שימנע מטוטמים אחרים להתקיים.
ספיידר-גירל מארץ-982 דורשת שהם יגיעו לארץ-001 ויצילו את בנג'י "הנצר".
בארץ-802, קיין, בן ריילי והאלמנה השחורה של יקום אולטימייט השמידו את מתקני השיבוט של ג'ניקס, אם כי במחיר חייו של בן.
היורשים חשים בקרבתם של "האחר" ו"הכלה" ומתחילים להתגונן.
בארץ-3145, ספיידר-גירל אומרת שעליהם להשתמש בתוכנה של המגילה השנייה, שמכילה את סיפור חייו של קארן, כדי שיחליף צד ויצטרף אליהם.
ספיידרמן יוצר קשר עם קיין, שמגלה שהוא נמצא בעולם הנול ומתכנן להרוג את היורשים.
ספיידרמן יוצר קשר עם הצוותים השונים שנמצאים בעולמות השונים ואומר להם להתקבץ יחד בארץ-001.
בארץ-001, קיין משנה צורה לאיש עכביש ענק ממדים כשהיורשים מגיעים.
הוא משפד את סולוס על מספר דוקרנים והורג אותו.
מורלון הזועם קורע מעליו את אחת מרגליו ודוקר אותו בראשו, וקיין מת לכאורה מפצעיו.
בארץ-3145, ספיידרמן מנסה לשכנע את הדוד בן להצטרף למאבק, תוך שהוא מצטט את דבריו של דודו "עם כוח גדול מגיעה אחריות גדולה".
אולם, בן מפחד להיכשל שוב.
ספיידרמן העליון כועס על כך וגוער בו באומרו שהוא עצמו הפסיד יותר פעמים מאשר ניצח אך זה עדיין לא מנע ממנו להמשיך ולהילחם.
דבריו נותנים לבן השראה ללבוש שוב את חליפת ספיידרמן, וצבא העכביש עושה את דרכו לקראת הקרב האחרון.
חלק שישי - לוחמי הקורים
הספיידרמנים וקארן שעבר צד עושים את דרכם לעולם הנול לקרב האחרון נגד היורשים.
מיגל או'הרה וליידי ספיידר חוזרים עם רובוט הליאופרדון המתוקן, שמונע בידי איזוטופים רדיואקטיבים.
ספיידר-האם מסווה את עצמו כבנג'י, ומאפשר לבן פארקר לקחת את בנג'י האמיתי לעולם ביתו.
בינתיים, תוכניתו של ספיידרמן העליון לסיים את שלטונם של היורשים על-ידי הריגת האורג הגדול נוחלת הצלחה ועוצרת אותם, אך גם גורמת לאריג הזמן להתרופף.
ספיידר-גירל מאיימת להשמיד את הקריסטל שמכיל את נשמתו של סולוס, אך משנה את דעתה אחרי שהיא מבינה ש"גיבורים אינם הורגים".
קבוצת היורשים מוגלית לארץ-3145, היכן שהם מאולצים להתחבא בבונקר של סימס כדי לחמוק מהקרינה הרדיואקטיבית שעל פני השטח ולהדוף מעצמם עכבישים רדיואקטיבים שמתקרבים אליהם.
אחרי שהם מחלימים מהקרב שהתחולל, הספיידרמנים פותחים פורטל לארץ-982 ושולחים חזרה את ספיידר-גירל.
היא חוזרת לחורבות עולם הבית שלה ונפגשת עם בן פארקר מארץ-3145, שמגלה לה שמרי ג'יין ו-ווס שרדו את מתקפתו של דיימוס.
בן פארקר בוחר להישאר בארץ-982 ולחיות את שארית חייו כסבם של מיידיי ובנג'י.
למיידיי ניתנת התלבושת הישנה של אביה והיא נוטלת את הזהות ספיידרוומן.
בעולם הנול, שארית צבא הספיידרמנים נפרד לשלום למעט ספיידר-UK, ספיידרוומן מארץ-65, ספיידרמן 2099 והספיידרמנים מארץ-616 שנשארים.
פיטר פארקר מתכונן להיפרד לשלום מספיידרמן 2099, כאשר חוש העכביש שלהם מתקיף אותם בתחושת כאב.
קארן מבין מכך שמישהו מתעסק בקור החיים והגורל.
הם מגלים שספיידרמן העליון פורץ לתוך קור החיים בעזרת הפגיון של מורלון.
כשקארן צועק לעברו שבכך הוא יכול להשמיד את המולטי-יקום, ספיידרמן העליון מפטיר לעברו שהוא מודע לגורל שלו ומנסה לדחות אותו, בציינו שהוא כבר הבין שפיטר פארקר הוא הספיידרמן מהעתיד שלו.
בארץ-616, ג'וליה קרפנטר מתעוררת מהתרדמת שלה וזועקת שהקור הגדול מושמד ושהיא אינה יכולה לראות את העתיד יותר.
בעוד ספיידרמן העליון ממשיך לחתוך דרך הסיבים של הקור הגדול, קארן אומר שבכל רגע הוא יכול למחוק אותם מהקיום וספיידר-UK אומר שהם מאבדים את הפורטלים לעולמות ביתם.
פיטר אומר לספיידרוומן מארץ-65 ולספיידרמן 2099 לצאת לכיוון ממד הבית שלהם לפני שיהיה מאוחר מדי, בעוד הוא מוביל את הספיידרמנים מארץ-616 נגד ספיידרמן העליון.
ספיידרוומן מארץ-65 מתלוננת על כך שלא יצא לה לגלות כיצד הסיפור מסתיים.
ספיידרמן 2099 אומר לה שבסופו של דבר, פיטר פארקר לוקח את גופו חזרה מדוקטור אוקטופוס.
ספיידרמן העליון נלחם בספיידרוומן ובספיידר-גירל, ואומר שבכך שישמיד את קור החיים הוא יעניק להם כוח רצון משלהם.
אניה רואה כתבי טוטם על הפגיון.
ספיידרמן העליון מנסה לדקור אותה בעזרתו לפני שנהדף בידי ספיידרמן, וספיידרמן העליון קורא לו פחדן משום שאיגד את יתר הספיידרמנים נגדו.
ספיידרמן עונה לו בתגובה שהוא עשה זאת בעצמו כשהנהיג את ששת המרושעים.
ספיידר-גירל מנצלת את הסחת הדעת כדי לנטרל את זרועו של ספיידרמן העליון וקוראת מהפגיון שתמיד יהיה אורג גדול במרכזו של קור החיים.
סילק נזכרת שהיורשים התייחסו אליה בתור "האחת שמסובבת במרכזו של הקור" ותוהה אם הגורל שלה הוא לקחת את מקומו של האורג הגדול.
כשספיידרמן העליון מנסה פעם נוספת לדקור את ספיידר-גירל, הוא מציין שהעולם שלו צריך אותו ושהוא הספיידרמן הגדול ביותר בכל הזמנים.
ספיידרמן וספיידרוומן הודפים אותו אחורה, וספיידר-גירל משיגה את הפגיון וקוראת ממנו שכל אחד יכול לקחת את מקומו של האורג הגדול, אך שרק מוות יכול לשחרר את האורג הגדול מחובתו הקדושה.
סילק - שהייתה לכודה מרבית מחייה בחדר אחד - מסרבת לרעיון להעביר את שארית חייה כשהיא שוב לכודה וקארן משתתף בצערה.
ספיידרמן העליון מאשים את ספיידרמן ואת ספיידרוומן בכך שהם טוענים בצביעותם הרבה ללחום עבור החופש, אך למעשה דורשים שילך בדרך שתוביל למותו.
ספיידרמן מתפרץ עליו באומרו שספיידרמן העליון הוא זה שהחל בדרך זו.
סילק מחליטה לקחת את מקומו של האורג הגדול.
היא חושפת את זהותו ומבולבלת מהעובדה שהיא אינה מזהה אותו.
קארן מציין שהוא יודע סוף כל סוף מיהו האורג הגדול וחושף את זהותו - מה שמגלה שהוא והאורג הגדול אחד הם.
ספיידרמן העליון הודף את ספיידרוומן ומאתגר את ספיידרמן לקרב פנים אל פנים כדי לראות מי הגיבור הטוב ביותר.
ספיידרמן אומר לו שגיבור אמיתי לא ינסה לרצוח את ספיידר-גירל או להשמיד את המולטי-יקום במטרה להציל את עצמו, ומגלה שספיידרמן העליון יבין את המשמעות מה זה להיות גיבור אמיתי כאשר יקריב את עצמו ויעניק את גופו מרצונו החופשי.
ספיידרמן 2 הוא משחק פעולה-הרפתקאות שפותח על ידי חברת "Insomniac Games" והופץ על ידי חברת "Sony Interactive Entertainment".
המשחק יצא לשוק בלעדית עבור פלייסטיישן 5 ב-20 באוקטובר 2023, ויצא לשוק עבור מחשבים נייחים וניידים ב-30 בינואר 2025.
המשחק מבוסס על דמותו של גיבור-העל ספיידרמן מבית מארוול קומיקס, ועלילתו ממשיכה את אירועי "ספיידרמן" ו"ספיידרמן: מיילס מוראלס".
עלילת המשחק עתידה להתרחש פרק זמן לאחר מלחמת הכנופיות שהתרחשה בחג המולד, ולהתמקד במאבקם של פיטר פארקר ומיילס מוראלס במספר נבלים, ביניהם שכיר החרב קרייבן, הלטאה המפלצתית, והסימביוט החייזרי ונום, שמתמזג עם פיטר ומשנה את האישיות שלו.
זמן מה לאחר אירועי המשחק הקודם, פיטר פארקר מקבל עבודה בתור מורה לפיזיקה בתיכון בו מיילס, היילי וגנקי לומדים.
ביומו הראשון בעבודה, איש החול זורע הרס ברחבי העיר ופיטר ומיילס נאלצים לעצור אותו.
בעקבות כך, פיטר מפוטר מעבודתו.
לאחר שעצרו את איש החול, פיטר חוזר לבית דודתו מיי בקויינס, אותו הוא ירש ממנה לאחר מותה במשחק הקודם.
לאחר שיחת עידוד ממרי ג'יין, בת זוגו שעובדת ככתבת בדיילי ביוגל, השניים מגלים שהארי אוסבורן, שהיה בתרדמת בתא נסתר בפנטהאוז של אביו, התאושש והשלושה מתאחדים.
הארי מזמין את פיטר לעבוד ביחד איתו בקרן לשיקום כדור הארץ בשם "קרן אמילי - מיי" ופיטר מקבל את ההצעה.
במקביל, מיילס מתקשה לכתוב מכתב לקבלה לקולג' ולומד שאמו, ריו החלה לצאת לדייטים.
בזמן שפיטר ומיילס מפקחים על העברה של אסירים מכלא הרפסודה לכלא אחר, השניים מותקפים על ידי אנשיו של קרייבן הצייד, שלוכד את נבלי העל במטרה שישמשו לו כציד.
בין האסירים החטופים, נמצא גם מרטין לי, לו מיילס רוכש טינה בעקבות רצח אביו.
פיטר מצליח לחדור לאחד הבסיסים של קרייבן ולומד שקרייבן הרג את סקורפיון, ריינו, הנשר, שוקר ואלקטרו, ושהמטרה הבאה שלו היא החתולה השחורה.
מיילס הולך להזהיר את החתולה ומגלה שהיא מנסה לגנוב שרביט מיסטי מהסנקטום בניו יורק המסוגל לפתוח שערים למקומות אחרים בעולם במטרה לברוח מניו יורק ולהתאחד עם בת זוגה בצרפת.
מיילס מסייע לה לברוח מאנשיו של קרייבן והיא נפרדת משני הספיידרמנים לשלום.
בזמן בילוי בלונה פארק בקוני איילנד, מיילס נכנס לבית תעתועים אותו מפעיל קוונטין באק, שריצה את מאסרו והשתקם.
במקביל, פיטר, מרי ג'יין והארי מבלים, אך אנשיו של קרייבן מגיעים ומנסים ללכוד את טומסטון, שהשתקם וכעת עובד כטכנאי בלונה פארק.
במהומה שנוצרת, פיטר מציל את האנשים בלונה פארק ולעזרתו מגיע הארי, שבזמן שהיה בהחלמה, ד"ר קורט קונורס הזריק לגופו מעין שלד חיצוני נוזלי שמעניק לו כוחות על.
פיטר והארי מגיעים למחבואו של קרייבן ומצליחים לשחרר את טומבסטון.
מרי ג'יין מגלה שקרייבן חטף את קונורס במטרה לאלץ את גופו להשתנות ללטאה בשנית כדי שקרייבן יוכל לצוד אותו.
פיטר, הארי ומרי ג'יין מנסים לחלץ את קונורס, אך הוא משתנה ללטאה ובורח.
בקרב שמתחולל, פיטר נפצע אנושות והארי מעביר לגופו את השלד החיצוני במטרה להציל את חייו.
לאחר שפיטר מתעורר, תחפושתו נצבעת כולה בשחור והוא נלחם בקרייבן.
לאחר הקרב, קרייבן מגלה עניין בספיידרמן ומעוניין לצוד גם אותו.
הלטאה משתוללת ברחבי העיר ופיטר ומיילס מנסים לעצור אותו, אך הוא בורח לביוב.
פיטר מצליח להגיע לביוב ובעזרת נסיוב שהוא והארי הכינו, הוא מצליח לשנות את הלטאה בחזרה.
קונורס מבחין בתחפושתו של פיטר ומסביר לו שאותו השלד שהוא לובש הוא בעצם סימביוט, אותו קונורס ואנשיו חילצו מתוך מטאוריט שהתרסק בכדור הארץ שנים קודם לכן.
קונורס מפציר בפיטר להיפטר מהחליפה, אך פיטר, שנעשה אגרסיבי, מתעלם מאזהרותיו.
במקביל, הארי מבקש מפיטר את הסימביוט בחזרה, מכיוון שבלעדיו הוא עלול למות, אך פיטר, שיודע שנורמן מפתח תרופה אלטרנטיבית להארי, מעדיף להשאיר את הסימביוט אצלו.
קרייבן מצליח ללכוד את מיילס ומאלץ אותו להילחם במרטין לי.
לי משתמש בכוחותיו וחודר לראשו של מיילס, מגלה את זהותו האמיתית ומנסה להכניע אותו נפשית.
מיילס מצליח להתגבר על כוחותיו של לי, אך במקום להרוג אותו, הוא ממלט אותו מהמקום ומפציר בו ליצור קשר עם פיטר.
לי נפגש עם ספיידרמן מעל מרכז F.E.A.S.T ומספר לו היכן מיילס נמצא.
פיטר מתפרץ לאחוזה ונלחם בקרייבן.
הסימביוט מנסה לגרום לפיטר להרוג את קרייבן, אך מיילס עוצר את פיטר בעזרת פעמון שנמצא בזירת הקרב.
בעקבות גלי הקול, הסימביוט נוטש את גופו של פיטר ומיילס כולא אותו בתוך מבחנה.
פיטר לוקח את הסימביוט לקונורס, אך הארי מגיע למקום ולוקח את הסימביוט חזרה.
כשהסימביוט מתמזג עם גופו של הארי, השניים מתאחדים והופכים לונום.
ונום נלחם באנשיו של קרייבן בכיכר טיימס והורג את קרייבן.
לאחר מכן, הסימביוט מסביר להארי שהוא יכול לעזור לו "להפוך את העולם למקום טוב יותר" (משאלתה האחרונה של אמו של הארי) בכך שהוא מתפשט ברחבי העיר ומשנה את התושבים למפלצות סימביוטיות.
במלחמתם נגד הסימביוט, ונום מנסה להדביק את פיטר בסימביוט בשנית, אך מרטין לי מופיע ובעזרת כוחותיו הוא מצליח לשנות את הסימביוט ופיטר מקבל את חליפת , שמעניקה לו את כוחותיו של הסימביוט, אך לא משנה את אישיותו.
פיטר ומיילס מבינים שבעזרת הריסת המטאוריט ממנו הסימביוט הגיע, ההתפשטות תיעצר ופיטר, מיילס ומרי ג'יין מסיקים שאפשר להרוס את המטאוריט בעזרת מאיץ חלקיקים שנמצא בקרן "אמילי-מיי".
פיטר מתעמת עם ונום ומנסה להחזיר להארי את אנושיותיו, במקביל, מיילס ומרי ג'יין גונבים את המטאוריט ובורחים למטה הקרן.
מיילס מצליח להכניע את ונום ומרי ג'יין מפעילה את מאיץ החלקיקים.
פיטר מצליח להגיע להארי ומחלץ את גופו מהסימביוט, אך הוא נפצע באופן אנוש.
מיילס מצליח לגרום ללבו של הארי לפעום בעזרת כוחותיו החשמליים והארי נכנס לתרדמת.
בעודו צופה בהארי הרדום, נורמן מאשים את שני הספיידרמנים במצבו ומפציר במדעניו להביא אליו את "נסיוב ה-ג'י" במהרה.
באפילוג, מרי ג'יין מתפטרת מהביוגל ומתחילה להנחות פודקאסט.
פיטר ומרי ג'יין עוברים להתגורר יחדיו בביתה של מיי בקווינס.
מיילס מתחיל לצאת עם היילי ופיטר מחליט לקחת הפסקה מתפקידו כספיידרמן ולהשאיר את גורל העיר למיילס.
בסצנה אחרי כתוביות הסיום הראשונות, נורמן מבקר את אוטו אוקטביוס בכלא במטרה לגלות ממנו את זהותם של שני הספיידרמנים, אך האחרון מסרב לגלות לו את זהותם ומסביר לנורמן שהוא כותב את "הפרק האחרון שלו".
בסצנה אחרי הכתוביות השניות, ריו מכירה למיילס והיילי את בן זוגה, אלברט מון ואת בתו, סינדי.
בניגוד למשחק הקודם, המשחק מכיל מספר משימות צדדיות שמוסיפות תוכן לעולם המשחק.
פיטר מגלה שיורי וואטנבה, מפקדת המשטרה מהמשחק הקודם, הפכה לפורעת חוק בשם "" וביחד איתה, הוא מנסה לעצור כת זדונית שבמסגרת אמונתם, מנסים לחטוף ולשרוף בני אדם במטרה להביא את "יום הדין" לניו יורק.
בפעולה האחרונה של הכת, הם מנסים לגרום להתנגשות רכבת במשאית מלאה דלק וחומרי נפץ.
פיטר ויורי עוצרים אותם ומתגלה שראש הכת ביצע את הפעולה כדי לגנוב מכל עם הסימביוט מהרכבת.
פיטר ומיילס משתמשים ברובוטים דמוי עכביש במטרה לתפעל את האפליקציה שדרכה תושבים בעיר יכולים לפנות אליהם לעזרה.
השניים, יחד עם גנקי מגלים שהרובוטים הפכו "לעצמאיים" ומסתובבים ברחבי העיר ועליהם לאסוף אותם.
לאחר שהספיידרמנים אספו את כל הרובוטים, נפתח שער למימד אחר וברמנית מוזרה לוקחת את הרובוטים אליה, תוך שהיא מבקשת מהשניים לא להגיד כלום למיגל אוה'רה.
פיטר ומיילס פולשים לבסיסים של קרייבן הצייד במטרה לעצור את פעילותו, בדרכם הם לומדים על משפחתו של קרייבן ועל המחלה הסופנית שתוקפת את גופו.
פיטר ומיילס רודפים אחרי הרחפנים של קרייבן ברחבי ניו יורק במטרה למנוע ממנו להשיג מידע מודיעיני על קורבנות פוטנציאליים בעיר.
בסופו של דבר, מתברר שהמידע שהרחפנים אספו קשור לנבל העל זיקית, המתברר להיות אחיו של קרייבן.
פיטר יכול לגשת למעין "נקודות ביקורת" של קרן "אמילי-מיי" במטרה לסייע לחוקרים לפתח זני צמחים חדשים, טכנולוגיות שקשורות לתחבורה ירוקה וכן רובוטים דמויי דבורים שיכולים לסייע בשימור אוכלוסיית הדבורים בעיר.
לאחר המתקפה של איש החול בעיר, מתברר שמוחו התפצל ומופיע כקריסטלים שמפוזרים ברחבי העיר.
פיטר ומיילס מוצאים את הקריסטלים ומגלים שאיש החול הסתתר מקרייבן והשאיר את אשתו ובתו מאחור להגנתן.
מיילס מגלה שמיסטריו חזר לסורו וחטף מספר קורבנות.
כדי להצילם, מיילס נאלץ לעבור מספר אתגרים ברחבי העיר במטרה לשחרר אותם.
לבסוף, מתברר שמיסטריו אכן חזר למוטב וששתי נשים גנבו את הטכנולוגיה שלו וביצעו פשעים בשמו.
אהרון, דודו של מיילס, מפציר במיילס למצוא את מקומות המסתור שלו ברחבי העיר בהם הוא הסתיר טכנולוגיה שהוא גנב בזמן שתיפקד כנבל העל .
לאחר שמיילס מצא את כל מקומות המסתור, הוא לומד שאהרון שכר דירה מעל הבית של מיילס וריו והשלושה מתאחדים באושר.
מיילס מסייע לאמו להחזיר כלי נגינה שמוזיקאים מפורסמים ניגנו בהם למוזיאון לאחר שאלו נגנבו.
מיילס מסייע לתלמידי אקדמיית "ברוקלין וישז'נס" בבעיותיהם בעזרת כוחותיו.
פיטר פארקר (מדובב על ידי ) - הספיידרמן הראשון.
לאחר אירועי המשחק הקודם, פיטר יורש את בית דודתו בקויינס והוא מתגורר בו.
בזוגיות עם מרי ג'יין ווטסון ונאבק בין ניהול חיים נורמטיביים לבין תפקידו כמגן העיר ניו יורק.
מיילס מוראלס (מדובב על ידי ) - הספיידרמן השני, שקיבל את כוחותיו במהלך אירועי המשחק הראשון והפך לספיידרמן תחת הדרכתו של פארקר.
מיילס מנסה לכתוב מכתב קבלה לקולג', אך מתקשה בכך.
במשחק זה, מיילס מנסה להפוך ליותר עצמאי מאשר "הצל של" ובמקביל, לסייע לתושבי הארלם, הקהילה בה הוא גדל.
מרי ג'יין ווטסון (מדובבת על ידי ) - בת זוגו של פיטר, שעובדת ככתבת בעיתון "הדיילי ביוגל" תחת הבוס, ג'יי ג'ונה ג'יימסון.
לאחר אירועי המשחק הקודם, מרי ג'יין הוציאה ספר על המדינה "סימקריה" (מקום מוצאה של סילבר סייבל), אולם הוא לא נמכר.
מסייעת לשני הספיידרמנים דרך איסוף מודיעין עבורם ולעיתים קרובות לוקחת חלק פעיל בהרפתקאותיהם.
הארי אוסבורן (מדובב על ידי גראהם פיליפס) - חברם הטוב של פיטר ומרי ג'יין.
סובל מאותה מחלה סופנית שהרגה את אמו.
במשחק הראשון סופר שהוא נסע לטיול ארוך באירופה, אך מתברר שהוא היה בתא נסתר בפנטהאוז של אביו, שחיפש ריפוי לבנו.
במשחק זה, הארי יוצא מהתא ובעזרת הסימביוט מחלים ממחלתו.
בסוף המשחק, מתאחד עם הסימביוט והופך לונום, אך פיטר מצליח להסיר את הסימביוט ממנו והוא נכנס לתרדמת.
ונום (מדובב על ידי ) - האנטגוניסט הראשי במשחק.
תוצר של השילוב בין הארי אוסבורן לסימביוט.
רוחש טינה עמוקה לפיטר (לאחר שהאחרון דחה אותו מגופו והזניח את הארי) ומנסה "לרפא את העולם" על ידי הדבקתו בסימביוט.
קרייבן הצייד (מדובב על ידי ) - אנטגוניסט משני במשחק.
צייד שהגיע ממדינה רחוקה במטרה לצוד נבלי על בניו יורק לשם הספורט.
במהלך המשחק, מקים מספר בסיסים בעיר ניו יורק ומנסה לצוד את ספיידרמן, שהתחזק בעקבות הסימביוט בגופו.
נאכל למוות על ידי ונום בסוף המשחק.
גנקי לי (מדובב על ידי גריפין פואטו) - חברו הטוב של מיילס ואשף טכנולוגי שמסייע לשני הספיידרמנים.
מודע לזהויותיהם ומסייע להם בתפעול הספיידר בוטים והאפליקציה, בעזרתה אזרחים יכולים לבקש את עזרתם.
ריו מוראלס (מדובבת על ידי ג'קלין פינול) - אמו של מיילס וחברה במועצת העיר ניו יורק.
מודעת לזהותו הסודית של בנה ודואגת לו בכל עת.
במהלך המשחק, מיילס מסייע לה להחזיר כלי נגינה מפורסמים גנובים למוזיאון האמנויות בהארלם.
בתחילת המשחק, ריו מספרת למיילס שהיא החלה לצאת לדייטים (לאחר מות בעלה במשחק הראשון) ובסוף המשחק, מתגלה שהיא יוצאת עם אלברט מון, אביה של סינדי.
(מדובבת על ידי ) - מפקדת משטרת ניו יורק בעבר, שלאחר אירועי המשחק הראשון הפכה לפורעת חוק בשם "ווירת'" בעקבות תסכול ואכזבה ממערכת הצדק.
במשחק זה, היא וספיידרמן רודפים אחר חברי כת מסתורית ששורפים אנשים למוות.
(מדובב על ידי אייק אמדי) - דודו של מיילס ולשעבר פורע חוק בשם "הפראוולר".
במשחק זה, אהרון מבקש ממיילס להגיע למקומות המחבוא בעיר ולהשיג משם טכנולוגיה שגנב בעבר, בתקווה שאנשיו של קרייבן לא ישימו ידם עליה.
ד"ר קורט קונוקס (מדובב על ידי מארק וויטן) - מדען שעובד באוסקורפ.
בעבר, ידו נקטעה (בעקבות מפגש ראשון עם הסימביוט) והוא ניסה להחזיר אותה בעזרת שימוש בד.נ.א של לטאות, אך הפך לנבל העל "הלטאה".
במשחק זה, הוא אחד מנבלי העל שקרייבן מנסה ללכוד.
מנהיג כת "הלהבה" (מדובב על ידי ) - מנהיג הכת "הלהבה" שמנסה להקריב בני אדם בתקווה להביא את "ליל הארגמן", אירוע בו, על פי הכת, ישתחרר "קטל" על העיר.
בסוף המשחק, ראש הכת מצליח לגנוב סימביוט מרכבת של אוסקורפ ונעלם לעתיד לא ידוע.
שמו לא נחשף במשחק, אך ככל הנראה מדובר בקלייטוס קסידי, המארח של הסימביוט קרנג'.
פלינט מרקו / איש החול (מדובב על ידי לאונרדו קאנו) - פושע שהפך לנבל על בעקבות תאונה שמיזגה את המולקולות שלו עם מולקולות חול.
מופיע בתחילת הסיפור וזורע הרס בעיר, אך שני הספיידרמנים כולאים אותו.
במהלך המשחק, הספיידרמנים מוצאים קריסטלים, המתגלים להיות מוחו של איש החול, שהתפצל ודרכם הם לומדים על עברו.
מרטין לי / מיסטר נגטיב (מדובב על ידי ) - נבל על שהיה אחד מהאנטגוניסטים במשחק הקודם.
אחראי למותו של ג'פרסון דייוויס, אביו של מיילס.
במשחק זה, מרטין בתחילה נלחם נגד מיילס, אולם הוא משנה את דרכיו ובעזרת כוחותיו הוא משנה את הסימביוט של פיטר.
רמזים למשחק הבא / חבילת ההרחבה
באפילוג המשחק, פיטר אומר שהוא לוקח הפסקה מתפקידו כספיידרמן ומשאיר את הגנת העיר ניו יורק למיילס.
בכך נרמז שבמשחק הבא, מיילס יתפקד לבדו כספיידרמן היחיד בעיר.
בסצנה שאחרי הכתוביות, נורמן אוסבורן פונה לד"ר אוטו אוקטביוס בתאו בעודו כותב ספר, נורמן שואל את אוטו מהי זהותם של הספיידרמנים וכשאוטו לא מוכן לגלות לו, נורמן שואל מה הוא כותב.
אוטו אומר שהוא כותב את הפרק האחרון שלו.
בכך נרמז שאוקטביוס יחזור במשחק הבא.
בסצנה שאחרי הכתוביות השניות, מיילס מכיר את בן זוגה של אמו, אלברט ואת בתו, סינדי.
בקומיקס, סינדי מון היא סילק, תלמידת תיכון שנעקצה מאותו העכביש שפיטר נעקץ על ידיו וגם לה יש כוחות עכביש.
ההשערה שקיימת היא שמיילס יתפקד כספיידרמן ויחנוך את סינדי כסילק, ובכך ילמד אותה להשתמש בכוחותיה.
מנהיג כת "הלהבה" הוא אדם עם שיער ג'ינגי ששמו לא נחשף.
במשימה האחרונה בסיפור זה, פיטר ויורי מנסים למנוע ממנו להקריב בני אדם לכת.
לבסוף, מתברר שראש הכת הצליח לשדוד רכבת שבתוכה יש מכל עם הסימביוט.
במילותיו האחרונות הוא אומר שבקרוב העיר תחווה "קטל".
מנהיג הכת הוא ככל הנראה קלייטוס קסידי, המארח של הסימביוט קרנג' ("קטל" בעברית).
המשימות עם הספיידר-בוטים מהוות אזכור לסרט "ספיידרמן ברחבי מימד העכביש", אך לא ידוע אם מיגל אוה'רה (ספיידרמן 2099) ייקח חלק במשחק הבא.
דמותה של הברמנית מאותה המשימה הייתה אמורה להופיע בסרט, אך הסצנה איתה נחתכה בעריכה.
לאחר שהארי אוסבורן נכנס לתרדמת, נורמן משתולל מכעס ומפציר במדעניו להביא אליו את "נסיוב הג'י", בכך משוער שהגובלין הירוק עתיד להופיע במשחק הבא.
דמותו של הזיקית מתבררת להיות אחיו של קרייבן הצייד.
לאחר שפיטר ומיילס לומדים זאת, הזיקית נראה צופה בהם מרחוק על אחד הגגות בעיר.
פיתוחו של המשחק, לצד חשיפת דמותו של ונום בתור האנטגוניסט הראשי של עלילת המשחק, הוכרזה לראשונה על ידי חברת "Insomniac Games", במהלך אירוע "PlayStation Showcase" שהתקיים ב-9 בספטמבר 2021. עוד נמסר כי בריאן אינהיטר וראיין סמית, שהיו אמונים על פיתוח המשחקים הקודמים, ישובו לפיתוח משחק ההמשך.
במהלך ריאיון בפודקאסט "This Week in Marvel", תיאר סגן מנהל חברת "Marvel Games", ביל רוזמן, את עלילת המשחק כ"אפלה במעט" וכ"פרק הגדול הבא".
רוזמן אף השווה את טון עלילת המשחק לעלילת "האימפריה מכה שנית, בניגוד לאופן שבו עלילת המשחק הקודם, "ספיידרמן" מתכתב מבחינת הטון לעלילת "תקווה חדשה".
ב-15 בדצמבר 2022, נחשף כי המשחק עתיד לצאת לשוק אקסקלוסיבית עבור פלייסטיישן 5 בעונת הסתיו 2023.
במהלך כנס החשיפה של פלייסטיישן לשנת 2023, נחשף קדימון המציג את המשחקיות וכן את פיטר פארקר עם החליפה השחורה האייקונית (הסימביוט).
שנהפרסקטגוריהמועמד (ים)תוצאהמקור2024פרס אנניהנפשת הדמויות הטובה ביותר במשחק וידאוצוות אנימציה של Insomniac Games2025פרס גראמיהפסקול הטוב ביותר עבור משחקי וידאו ומדיה אינטראקטיבית אחרתג'ון פייסנו
ספיידרמן: ממד העכביש הוא זיכיון סרטי גיבורי על מונפשים, אשר מבוססים על גרסאותיו השונות של דמותו הבדיוניות של ספיידרמן מחברת מארוול קומיקס.
ספיידרמן: ממד העכביש, הסרט הראשון בזיכיון, יצא לאקרנים ב-13 בדצמבר 2018, חודש לאחר מותו של סטן לי, יוצרו של ספיידרמן.
בעקבות כך, הקדישו האולפנים את הסרט לזכרו והסרט הפך לאחד מהסרטים האחרונים בהם הופיע.
הסרטים בזיכיון מאופיינים בערבוב סגנוני אנימציה שונים, ביניהם אנימה, הנפשה ממוחשבת, ואנימציית 2D, וסגנונו היווה השפעה גדולה על עולם האנימציה והקולנוע בכלל.
סוני הכריזה שמיילס מוראלס יהיה הדמות המרכזית של הסרט ופיטר רמזי יהיה במאי המשנה.
ב-1 בנובמבר 2019 נחשף שסרט ההמשך צפוי לצאת לאקרנים ב-8 באפריל 2022. כמו כן, נודע כי פיל לורד וכריסטופר מילר יפיקו את הסרט ובנוסף סרט ההמשך יציג גם את ספיידרמן היפני מ-1978 בדיבובו של טאקויה יאמאשירו.
ב-24 באפריל 2020, הסרט נדחה ל-7 באוקטובר 2022. בסופו של דבר, הסרט שוחרר לאקרנים ב-2 ביוני 2023.הסרט זכה להצלחה בקופות ובקרב המבקרים, אשר שיבחו אותו על סגנון האנימציה פורץ הדרך, התסריט והעלילה המצוינים, ועל המתח הגובר שלו.
הסרט עתיד לצאת לאקרנים ב-4 ביוני 2027, ולהוות המשך לסרט הקודם לו בסדרה, "ברחבי ממד העכביש".
ביוני 2023, מאות האנימטורים אשר עובדים על הסרט התלוננו על תנאים לא נוחים בעבודה, שכר נמוך מדי, וטענו כי תהליך ההנפשה קשה מדי בשביל לשחרר את הסרט בשלב כלשהו 2024, כך שתאריך היציאה של הסרט עבר ל-18 ביוני 2027.
הסרט יעקוב אחר עלילותיהן של שתי גרסאות הספיידרמן הנשיות המרכזיות בזיכיון עד כה: גוון סטייסי וג'סיקה דרו, ואף עתיד לחשוף דמות חדשה בשם סינדי מון/סילק.
את הסרט יכתוב בק סמית' ותביים לורן מונגטומרי.
בשלהי 2018, מעט לאחר יציאת הסרט הראשון בסדרה, סוני הכריזו כי הם עובדים סרט ספין אוף אשר יעקוב אחר דמויות הספיידרמן הנשיות.
במאי 2023, הודיע אבי ארד כי שמו של הסרט יהיה "ספיידר-וומן".
הסרט הראשון בסדרה היווה השפעה גדולה על עולם הקולנוע, ועולם האנימציה בפרט.
סגננונו המיוחד ופורץ הדרך של שילוב אנימציות ועיצוב הסרט כך שיראה כמו קומיקס אף השפיע על אולפני הנפשה שונים וסרטיהם, ביניהם אולפני פארמאונט (צבי הנינג'ה: טירוף המוטנטים), ודרימוורקס הנפשה (החתול של שרק 2: משאלה אחת ודי).
הסרט הראשון זכה לביקורות משבחות על סגנון האנימציה פורץ הדרך שלו ועל עלילתו מעוררת ההשראה.
הסרט זכה לשלל פרסים, ביניהם פרס האוסקר לסרט המונפש הטוב ביותר, פרס גלובוס הזהב לסרט הטוב ביותר - הנפשה, פרס אנני לסרט הטוב ביותר, ופרס באפט"א לסרט האנימציה הטוב ביותר.
בזמן שהסרט הראשון הצליח לשלש את סכום הוצאותיו בהכנסותיו, הסרט השני הצליח להכניס בקופות סכום ששווה לחמש פעמים יותר מתקציבו, ובכך הכניס יותר מחצי מיליארד דולר בפחות מחודש לאחר בכורתו.
כמו כן, זכה הסרט השני לביקורות לא פחות טובות מקודמו, ביניהם לציון של 8.9 מתוך 10 ב-IMDb, מה שהופך אותו לסרט עם הציון ה-12 הכי גבוה במסד, ולדירוג של 4.6 מתוך 5 כוכבים בלטרבוקסד, והחזיק בתואר הסרט עם הדירוג הגבוה ביותר באתר למספר ימים.
ספיידרמן (מיילס מוראלס) - שאמיק מור.
פארקר / ספיידרמן - ג'ייק ג'ונסון.
גוון סטייסי / ספיידר-גוון - היילי סטיינפלד.
פיטר פורקר/ספיידר-האם - ג'ון מולייני.
פיטר פארקר/ספיידר-נואר - ניקולס קייג'.
פני פארקר - קימיקו גלן.
ספוט / הכתם - ג'ייסון שוורצמן.
ספיידרמן 2099 - אוסקר אייזק
ג'סיקה דרו/ספיידר וומן - איסה ריי.
ארון דייוויס/הפראולר - מהרשלה עלי.
ג'פרסון דייוויס - בריאן טיירי הנרי.
ריו מוראלס - לורן ולז.
ג'ורג' סטייסי - שיי ויגהאם.
מרי ג'יין ווטסון - זואי קרביץ.
ספיידרמן 2099 הוא דמות בדיונית של גיבור-על המופיעה בחוברות הקומיקס ספיידרמן ביקום מארוול קומיקס.
הדמות הופיעה לראשונה בהופעת אורח בחוברת Amazing Spider-Man #365 מיוני 1992, ובהופעה מלאה בחוברת Spider-Man 2099 #1 מספטמבר 1992, ונוצרה על ידי הכותב פיטר דייוויד והמאייר ריק לאונרדי.
הדמות היא גרסה עתידנית ומחודשת מיקום מקביל ודיסטופי של ספיידרמן המקורי, שנוצר בידי סטן לי וסטיב דיטקו.
זהותו האמיתית היא מיגל אוהרה, גנטיקאי מבריק ממוצא אירי-מקסיקני המתגורר בנואיבה יורק (ניו יורק העתידנית) בשנת 2099, ומנסה ליצור מחדש את יכולותיו של ספיידרמן המקורי באנשים אחרים, אך עובר תאונה שבסופה חצי מה-DNA שלו משוכתב מחדש עם הקוד הגנטי של העכביש.
הדמות הופיעה במספר רב של עיבודים במדיות אחרות מחוץ לקומיקס, ביניהם הופעת הבכורה הקולנועית שלו בסצנה שאחרי הכתוביות של סרט האנימציה "ספיידרמן: ממד העכביש" משנת 2018, בדיבובו של אוסקר אייזק.
הדמות שבה להופיע בתפקיד ראשי בסרט ההמשך "ספיידרמן: ברחבי ממדי העכביש" משנת 2023.
הגיליון הראשון לסדרת הסולו של הדמות הופיע זמן קצר לאחר מכן.
כאשר פורסמו במקור, סיפורי מארוול 2099 נועדו לתאר את העתיד הרשמי של יקום מארוול - עולם עתידני ודיסטופי אשר כלל אלמנטים של סייברפאנק בסגנונו האומנותי, הנשלט על ידי תאגידי ענק מושחתים שמקדמים את התעשייה.
הדמות עוצבה במקור על ידי האמן ריק ליאונרדי, כאשר פיטר דייוויד הובא לסדרה על מנת להמציא את האלטר אגו של הדמות, מיגל אוהרה, ואת דמויות המשנה.
החוברת "Spider-Man 2099 #1" נכתבה על ידי פיטר דייוויד, את הסיקצות בעיפרון צייר ריק לאונרדי, את קווי המתאר בדיו אל וויליאמסון, ואת הכיתוב בחוברת ריק פרקר.
דייוויד קרא לדמות על שם חברו, השחקן מיגל פרר.